Sa issa f'Malta saru miljun swab tests għall-COVID-19. Ħabbar dan id-Deputat Prim Ministru u Ministru għas-Saħħa Chris Fearne fuq Twitter fejn anke ta' rringrazzjament tiegħu għat-tim iddedikat li jopera t-telefonati tal-111, kif ukoll ħaddiema fiċ-ċentri tal-ittestjar madwar Malta u Għawdex u laboratorji. Intant, f'konferenza tal-aħbarijiet li saret ilbieraħ, il-Ministru għas-Saħħa qal li 90% tal-każijiet pożittivi fl-aħħar ġimgħat kienu ta' persuni mhux imlaqqma kontra l-coronavirus u għalhekk reġa' tenna l-importanza tal-vaċċin. S'issa 82.5% tal-adulti f'pajjiżna ħadu minn tal-inqas l-ewwel doża filwaqt li 77% huma mlaqqma kompletament. Bħalissa f'pajjiżna qed jitlaqqmu t-tfal u ż-żgħażagħ ta' bejn it-12 u l-15-il sena. Ara wkoll: Iż-żewġ pazjenti li hemm l-isptar bil-COVID-19 ma ħadux il-vaċċin… 90% tal-infezzjonijiet huma ta' nies mhux imlaqqma